Só keer jy dat nostalgie jou in 'n negatiewe maalkolk vasvang | Huisgenoot
Vir 'n rukkie herleef jy dan weer jou skooldae, jou jong getroude lewe of die tyd voor al vandag se probleme opgeduik het. Soms gesels julle ook oor doeriejare se probleme, maar met 'n laggie wat die slae van destyds versag.
En dít is mos nou nostalgie op sy vertroostende beste . . .
Die ervaring van nostalgie is soms 'n heerlike emosie wat jou goed en warm laat voel, maar 'n mens moet ook versigtig wees om nie so aan die verlede vas te klou dat jy later nie meer in die hede kan lewe nie – of selfs jou toekomsvisie verloor.